
	Comisia pentru buget, finanţe şi bănci
	
	Bucureşti,      11.02.2009  

Nr. 22/36


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei Guvernului nr.20/2008 pentru modificarea şi completarea Ordonanţei Guvernului nr.79/2003 privind controlul şi recuperarea fondurilor comunitare, precum şi a fondurilor de cofinanţare aferente utilizate necorespunzător, cu care comisia noastră a fost sesizată în fond cu adresa Biroului Permanent nr. PLx. 28 din 2 februarie 2009 .
	PREŞEDINTE,

Viorel Ştefan

RAPORT

asupra proiectului de Lege privind aprobarea Ordonanţei Guvernului nr.20/2008 pentru modificarea şi completarea Ordonanţei Guvernului nr.79/2003 privind controlul şi recuperarea fondurilor comunitare, precum şi a fondurilor de cofinanţare aferente utilizate necorespunzător
     Cu adresa nr. PLx.28 din 2 februarie 2009, Biroul Permanent conform art.95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei Guvernului nr.20/2008 pentru modificarea şi completarea Ordonanţei Guvernului nr.79/2003 privind controlul şi recuperarea fondurilor comunitare, precum şi a fondurilor de cofinanţare aferente utilizate necorespunzător.
La întocmirea raportului s-a avut în vedere avizul favorabil al Consiliului Legislativ. 

               Prezentul proiect de Lege are ca obiect de reglementare soluţionarea problemelor identificate în aplicarea Ordonanţei Guvernului nr.79/2003, aprobată cu modificări prin Legea nr.529/2003, cu modificările şi completările ulterioare, respectiv, reglementarea activităţilor de constatare şi de recuperare a sumelor plătite necuvenit din asistenţa financiară nerambursabilă acordată României de Comunitatea Europeană şi/sau din fondurile de cofinanţare aferente, ca urmare a unor nereguli, după cum urmează:

· redefinirea termenilor utilizaţi in actul normativ iniţial – neregulă,creanţe bugetare rezultate din nereguli, autorităţi cu competenţe în gestionarea fondurilor comunitare, etc;

· constatarea creanţelor bugetare să se realizeze prin structurile de control proprii în cadrul entităţilor publice sau persoanelor juridice române de interes naţional, cum sunt cele din transporturi;

· consolidarea atribuţiilor autorităţilor cu competenţe în gestionarea fondurilor comunitare şi posibilitatea delegării activităţii de constatare de la Autorităţile de management către Organismele Intermediare;

· reglementarea cursului de schimb la care vor fi recuperate creanţele bugetare stabilite în euro;

· realizarea constatării creanţelor bugetare rezultate din nereguli de către Serviciul Inspecţia modului de constituire a creanţelor bugetare din nereguli în utilizarea fondurilor europene din cadrul Inspecţiei Generale – Ministerul Finanţelor Publice , la solicitarea expresă a autorităţilor cu competenţe în gestionarea fondurilor comunitare. 

Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea propunerii legislative a participat , in conformitate cu prevederile art.54 şi 55 din Regulamentul Camerei, republicat doamna Iordache Graţiela, secretar de stat în Ministerul Finanţelor Publice.

La lucrările comisiei au participat  31 deputaţi, din totalul de 31 membri ai comisiei.

Raportul comisiei a fost adoptat cu unanimitate de voturi.

Proiectul de Lege a fost adoptat de Senat în şedinţa din data de 29 octombrie 2008.

Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat, este de competenţa decizională a Camerei Deputaţilor.
                In urma dezbaterii proiectului de Lege privind aprobarea Ordonanţei Guvernului nr.20/2008 pentru modificarea şi completarea Ordonanţei Guvernului nr.79/2003 privind controlul şi recuperarea fondurilor comunitare, precum şi a fondurilor de cofinanţare aferente utilizate necorespunzător, în şedinţa din data de 19 septembrie 2009, comisia propune supunerea spre dezbaterea şi adoptarea Plenului Camerei Deputaţilor a proiectului de Lege  în forma adoptată de Senat.
	PREŞEDINTE,

Viorel Ştefan
	SECRETAR,

Iuliu Nosa

